CELEX: 32019D2193
Language: el
Date: 2019-12-17 00:00:00
Title: Εκτελεστική απόφαση (EE) 2019/2193 της Επιτροπής της 17ης Δεκεμβρίου 2019 για τη θέσπιση κανόνων με σκοπό τον υπολογισμό, την επαλήθευση και την υποβολή στοιχείων και για την καθιέρωση μορφοτύπων στοιχείων για τους σκοπούς της οδηγίας 2012/19/ΕΕ του Ευρωπαϊκού Κοινοβουλίου και του Συμβουλίου σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ) [κοινοποιηθείσα υπό τον αριθμό C(2019) 8995] (Κείμενο που παρουσιάζει ενδιαφέρον για τον ΕΟΧ)

20.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 330/72
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2019/2193 ΤΗΣ ΕΠΙΤΡΟΠΗΣ
         της 17ης Δεκεμβρίου 2019
         για τη θέσπιση κανόνων με σκοπό τον υπολογισμό, την επαλήθευση και την υποβολή στοιχείων και για την καθιέρωση μορφοτύπων στοιχείων για τους σκοπούς της οδηγίας 2012/19/ΕΕ του Ευρωπαϊκού Κοινοβουλίου και του Συμβουλίου σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ)
         [κοινοποιηθείσα υπό τον αριθμό C(2019) 8995]
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2012/19/ΕΕ του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τα απόβλητα ηλεκτρικού και ηλεκτρονικού εξοπλισμού (1), και ιδίως το άρθρο 11 παράγραφος 3 και το άρθρο 16 παράγραφος 9,
         Εκτιμώντας τα ακόλουθα:
         
                     (1)
                  
                  
                     Το άρθρο 11 παράγραφος 2 της οδηγίας 2012/19/ΕΕ καθορίζει τη μέθοδο για τον υπολογισμό της επίτευξης των ελάχιστων στόχων ανάκτησης ΑΗΗΕ που καθορίζονται στο παράρτημα V της εν λόγω οδηγίας.
                  
               
                     (2)
                  
                  
                     Προκειμένου να διασφαλιστεί η εναρμόνιση του υπολογισμού, της επαλήθευσης και της υποβολής στοιχείων είναι αναγκαίο να θεσπιστούν συμπληρωματικοί κανόνες όσον αφορά ορισμένες παραμέτρους που σχετίζονται με τον υπολογισμό. Οι παράμετροι αυτές σχετίζονται, ιδίως, με τον υπολογισμό του βάρους των ΑΗΗΕ που υπόκεινται σε προετοιμασία για επαναχρησιμοποίηση, εισέρχονται σε εγκαταστάσεις ανακύκλωσης, ανακτώνται και υποβάλλονται σε επεξεργασία στο κράτος μέλος στο οποίο έχουν συλλεχθεί τα ΑΗΗΕ, σε άλλο κράτος μέλος ή σε τρίτη χώρα.
                  
               
                     (3)
                  
                  
                     Ειδικότερα, η προετοιμασία για επαναχρησιμοποίηση θα πρέπει να υπολογίζεται, μαζί με την ανακύκλωση, για την επίτευξη ενός συνδυασμένου ελάχιστου στόχου ανάκτησης.
                  
               
                     (4)
                  
                  
                     Με σκοπό να διασφαλιστεί η ομοιόμορφη εφαρμογή από όλα τα κράτη μέλη των κανόνων για τις μεθόδους υπολογισμού, είναι επίσης αναγκαίο να προσδιοριστούν, για τα πιο κοινά κατασκευαστικά στοιχεία ΑΗΗΕ και ορισμένες διεργασίες ανακύκλωσης, τα απόβλητα υλικά που θα πρέπει να συμπεριληφθούν στον υπολογισμό και το σημείο στο οποίο τα εν λόγω υλικά θεωρείται ότι εισέρχονται σε διεργασία ανακύκλωσης.
                  
               
                     (5)
                  
                  
                     Για να διασφαλιστεί ότι τα στοιχεία που πρέπει να υποβάλλονται σχετικά με την ανακύκλωση των ΑΗΗΕ είναι συγκρίσιμα, το σημείο στο οποίο τα εν λόγω υλικά θεωρείται ότι εισέρχονται σε διεργασία ανακύκλωσης θα πρέπει να εφαρμόζεται και για τα απόβλητα υλικά που έπαψαν να είναι απόβλητα ως αποτέλεσμα προκαταρκτικής επεξεργασίας.
                  
               
                     (6)
                  
                  
                     Είναι επίσης αναγκαίο να αποσαφηνιστεί η μέθοδος υπολογισμού για την ποσότητα των ΑΗΗΕ που δηλώνονται ως ανακυκλωμένα ή ανακτηθέντα όσον αφορά τα υλικά που αφαιρέθηκαν κατά τη διάρκεια της προκαταρκτικής επεξεργασίας.
                  
               
                     (7)
                  
                  
                     Δεδομένου ότι η επεξεργασία των ΑΗΗΕ μπορεί να περιλαμβάνει διάφορα στάδια κατά τα οποία τα ΑΗΗΕ ενδέχεται να αποστέλλονται σε άλλο κράτος μέλος ή να εξάγονται εκτός της Ένωσης για επεξεργασία, είτε ως ολόκληρες συσκευές είτε ως εξαρτήματα, είναι αναγκαίο να διευκρινιστεί τι μπορεί να περιλαμβάνεται στο βάρος των ΑΗΗΕ που υποβάλλονται σε επεξεργασία στο εσωτερικό των κρατών μελών τα οποία εμπλέκονται σε τέτοιου είδους διαδικασία.
                  
               
                     (8)
                  
                  
                     Σύμφωνα με το άρθρο 10 παράγραφος 1 της οδηγίας 2012/19/ΕΕ, η επεξεργασία των ΑΗΗΕ μπορεί, υπό ορισμένες προϋποθέσεις, να εκτελείται εκτός του κράτους μέλους το οποίο τα έχει συλλέξει ή εκτός της Ένωσης. Στις περιπτώσεις αυτές, μόνο το κράτος μέλος που έχει συλλέξει τα εν λόγω ΑΗΗΕ θα πρέπει να μπορεί να τα προσμετρά για την επίτευξη του/των αντίστοιχου/-ων ελάχιστου/-ων στόχου/-ων ανάκτησης.
                  
               
                     (9)
                  
                  
                     Το άρθρο 16 παράγραφος 4 της οδηγίας 2012/19/ΕΕ απαιτεί από τα κράτη μέλη να συγκεντρώνουν ορισμένες πληροφορίες σχετικά με τον ηλεκτρικό και ηλεκτρονικό εξοπλισμό (ΗΗΕ) και τα ΑΗΗΕ.
                  
               
                     (10)
                  
                  
                     Το άρθρο 16 της οδηγίας 2012/19/ΕΕ, όπως τροποποιήθηκε από την οδηγία (ΕΕ) 2018/849 του Ευρωπαϊκού Κοινοβουλίου και του Συμβουλίου (2), απαιτεί από τα κράτη μέλη να υποβάλλουν στην Επιτροπή, για κάθε ημερολογιακό έτος, τα στοιχεία που συλλέγονται κατ’ εφαρμογή της παραγράφου 4 του εν λόγω άρθρου, σύμφωνα με μορφότυπο που θα καθοριστεί από την Επιτροπή. Ο εν λόγω μορφότυπος θα πρέπει να εξασφαλίζει ότι τα υποβαλλόμενα στοιχεία παρέχουν μια ορθή βάση για την επαλήθευση και την παρακολούθηση της επίτευξης των ελάχιστων στόχων για τη συλλογή και την ανάκτηση των ΑΗΗΕ που ορίζονται στην οδηγία 2012/19/ΕΕ.
                  
               
                     (11)
                  
                  
                     Το άρθρο 16 παράγραφος 7 της οδηγίας απαιτεί από τα κράτη μέλη να υποβάλλουν στην Επιτροπή έκθεση ποιοτικού ελέγχου η οποία να συνοδεύει τα στοιχεία που υποβάλλονται σύμφωνα με το άρθρο 16 παράγραφος 6. Είναι σημαντικό οι εν λόγω εκθέσεις ποιοτικού ελέγχου να είναι συγκρίσιμες προκειμένου, μεταξύ άλλων, να μπορεί η Επιτροπή να εξετάζει τα στοιχεία που υποβάλλονται, καθώς και την οργάνωση της συλλογής των στοιχείων, τις πηγές των στοιχείων, τη μεθοδολογία που χρησιμοποιήθηκε για τον υπολογισμό του ποσοστού συλλογής ΑΗΗΕ, την περιγραφή τυχόν θεμελιωμένων εκτιμήσεων, αλλά και την πληρότητα, την αξιοπιστία, την έγκαιρη υποβολή και τη συνοχή. Για τον σκοπό αυτό, είναι αναγκαίο να καθιερωθεί ένας μορφότυπος για την έκθεση ποιοτικού ελέγχου.
                  
               
                     (12)
                  
                  
                     Σύμφωνα με το άρθρο 7 παράγραφος 1 της οδηγίας 2012/19/ΕΕ, από το 2019 κι έπειτα το ελάχιστο ποσοστό συλλογής που πρέπει να επιτυγχάνεται σε ετήσια βάση από κάθε κράτος μέλος πρέπει να είναι το 65 % του μέσου ετήσιου βάρους του ΗΗΕ που διατέθηκε στην αγορά του εν λόγω κράτους μέλους κατά την προηγούμενη τριετία ή, εναλλακτικά, το 85 % των ΑΗΗΕ που παράγονται στην επικράτεια του κράτους μέλους αυτού. Με τον εκτελεστικό κανονισμό (ΕΕ) 2017/699 της Επιτροπής (3) θεσπίζεται μια κοινή μεθοδολογία για τον υπολογισμό του βάρους του ΗΗΕ που διατέθηκε στην αγορά κάθε κράτους μέλους και μια κοινή μεθοδολογία για τον υπολογισμό της ποσότητας των ΑΗΗΕ που παράγονται, κατά βάρος, σε κάθε κράτος μέλος. Τα κράτη μέλη θα πρέπει να αναφέρουν τη μεθοδολογία που επιλέγουν να εφαρμόσουν για τον υπολογισμό του ποσοστού συλλογής ΑΗΗΕ στον μορφότυπο για την υποβολή στοιχείων και στην έκθεση ποιοτικού ελέγχου.
                  
               
                     (13)
                  
                  
                     Σύμφωνα με το άρθρο 2 παράγραφος 1 στοιχείο β) της οδηγίας 2012/19/ΕΕ, με ισχύ από τις 15 Αυγούστου 2018 όλος ο ΗΗΕ κατατάσσεται στις έξι κατηγορίες που ορίζονται στο παράρτημα III της οδηγίας, σε αντίθεση με τις δέκα κατηγορίες που ίσχυαν κατά τη διάρκεια μεταβατικής περιόδου πριν από την εν λόγω ημερομηνία. Ο μορφότυπος για την υποβολή των στοιχείων θα πρέπει να αντικατοπτρίζει αυτή τη μετάβαση και, ως εκ τούτου, να διασφαλίζει ότι οι παρεχόμενες πληροφορίες επιτρέπουν την επαλήθευση και την παρακολούθηση της επίτευξης των στόχων σχετικά με την ανάκτηση των ΑΗΗΕ ανά κατηγορία που καθορίζεται στο άρθρο 11 παράγραφος 1 και στο παράρτημα V (μέρος 3) της οδηγίας 2012/19/ΕΕ.
                  
               
                     (14)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 39 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (4),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Κανόνες για τον υπολογισμό των ελάχιστων στόχων ανάκτησης που αναφέρονται στο άρθρο 11 παράγραφος 1 της οδηγίας 2012/19
               /ΕΕ
            
            
               1.   Το βάρος των αποβλήτων ηλεκτρικού και ηλεκτρονικού εξοπλισμού (ΑΗΗΕ) που δηλώνονται ότι έχουν υποστεί προετοιμασία για επαναχρησιμοποίηση είναι το βάρος των ολόκληρων συσκευών που έχουν καταστεί απόβλητα και των κατασκευαστικών στοιχείων ΑΗΗΕ που, έπειτα από τον έλεγχο, τον καθαρισμό ή την επισκευή, μπορούν να επαναχρησιμοποιηθούν χωρίς περαιτέρω διαλογή ή προεπεξεργασία.
               Αν τα κατασκευαστικά στοιχεία υπόκεινται σε προετοιμασία για επαναχρησιμοποίηση, δηλώνεται ότι έχει υποστεί προετοιμασία για επαναχρησιμοποίηση μόνο το βάρος του ίδιου του κατασκευαστικού στοιχείου.
               Αν ολόκληρες συσκευές υπόκεινται σε προετοιμασία για επαναχρησιμοποίηση και κατά τη διαδικασία της προετοιμασίας για επαναχρησιμοποίηση τα κατασκευαστικά στοιχεία που αντικαθίστανται από νέα κατασκευαστικά στοιχεία αποτελούν συνολικά ποσοστό μικρότερο από το 15 % του συνολικού βάρους της συσκευής, δηλώνεται ότι έχει υποστεί προετοιμασία για επαναχρησιμοποίηση το συνολικό βάρος της συσκευής.
               Οι συσκευές και τα κατασκευαστικά στοιχεία που διαχωρίζονται σε εγκαταστάσεις επεξεργασίας ΑΗΗΕ και πρόκειται να επαναχρησιμοποιηθούν χωρίς περαιτέρω διαλογή ή προεπεξεργασία δηλώνονται επίσης ως έχοντα υποστεί προετοιμασία για επαναχρησιμοποίηση.
            
            
               2.   Το βάρος των ΑΗΗΕ που εισέρχονται σε εγκατάσταση ανακύκλωσης είναι το βάρος των υλικών που προέρχονται από ΑΗΗΕ τα οποία, μετά από ενδεδειγμένη επεξεργασία σύμφωνα με το άρθρο 8 παράγραφος 2 της οδηγίας 2012/19/ΕΕ, εισέρχονται σε διεργασία ανακύκλωσης κατά την οποία τα απόβλητα υλικά υπόκεινται σε επανεπεξεργασία και μετατρέπονται σε προϊόντα, υλικά ή ουσίες που δεν είναι απόβλητα.
               Οι προκαταρκτικές δραστηριότητες, στις οποίες περιλαμβάνονται η διαλογή, η αποσυναρμολόγηση, ο κατατεμαχισμός ή άλλη προκαταρκτική επεξεργασία για την απομάκρυνση των απόβλητων υλικών που δεν προορίζονται για μετέπειτα επανεπεξεργασία, δεν θεωρούνται ανακύκλωση.
               Τα σημεία κατά τα οποία ορισμένα απόβλητα υλικά που προέρχονται από ΑΗΗΕ θεωρείται ότι εισέρχονται σε διεργασία ανακύκλωσης προσδιορίζονται στο παράρτημα I. Αν τα απόβλητα υλικά παύουν να είναι απόβλητα λόγω του ότι έχουν υποβληθεί σε προκαταρκτική επεξεργασία στα σημεία που προσδιορίζονται στο παράρτημα I, η ποσότητα των εν λόγω υλικών περιλαμβάνεται στην ποσότητα των ΑΗΗΕ που δηλώνονται ως ανακυκλωμένα.
               Αν μια εγκατάσταση ανακύκλωσης διενεργεί προκαταρκτική επεξεργασία, το βάρος των υλικών που αφαιρούνται κατά τη διάρκεια της προκαταρκτικής επεξεργασίας και δεν ανακυκλώνονται δεν περιλαμβάνεται στην ποσότητα των ΑΗΗΕ που δηλώνονται ως ανακυκλωμένα ή ανακτηθέντα από την εν λόγω εγκατάσταση και δεν συνυπολογίζεται για την επίτευξη των στόχων ανακύκλωσης και ανάκτησης.
            
            
               3.   Το βάρος των ΑΗΗΕ που δηλώνονται ως ανακτηθέντα περιλαμβάνει την προετοιμασία για επαναχρησιμοποίηση, την ανακύκλωση και κάθε άλλου είδους ανάκτηση, συμπεριλαμβανομένης της ανάκτησης ενέργειας.
            
            
               4.   Το βάρος των ΑΗΗΕ που δηλώνεται ότι έχουν υποβληθεί σε επεξεργασία σε συγκεκριμένο κράτος μέλος δεν περιλαμβάνει το βάρος των ΑΗΗΕ που έχουν υποβληθεί σε διαλογή και έχουν αποθηκευτεί στο εν λόγω κράτος μέλος πριν από την εξαγωγή τους σε άλλο κράτος μέλος ή εκτός της Ένωσης για επεξεργασία.
            
            
               5.   Το βάρος των ΑΗΗΕ που δηλώνει ένα κράτος μέλος ότι έχουν υποβληθεί σε επεξεργασία σε άλλο κράτος μέλος ή ότι έχουν υποβληθεί σε επεξεργασία εκτός της Ένωσης περιλαμβάνει, αντίστοιχα, τις ποσότητες των ΑΗΗΕ που είναι ολόκληρες συσκευές, οι οποίες έχουν καταστεί απόβλητα και αποστέλλονται σε άλλο κράτος μέλος ή εκτός της Ένωσης με σκοπό να απορρυπανθούν, να αποσυναρμολογηθούν, να κατατεμαχιστούν, να ανακυκλωθούν ή να ανακτηθούν. Στο βάρος αυτό δεν περιλαμβάνονται οι ποσότητες εξαγωγών υλικών που προέρχονται από την επεξεργασία ΑΗΗΕ η οποία πραγματοποιείται στο κράτος μέλος που υποβάλλει την έκθεση.
            
            
               6.   Αν τα ΑΗΗΕ αποστέλλονται για επεξεργασία σε άλλο κράτος μέλος ή εξάγονται για επεξεργασία σε τρίτη χώρα σύμφωνα με το άρθρο 10 της οδηγίας 2012/19/ΕΕ, μόνο το κράτος μέλος που έχει συλλέξει και έχει αποστείλει ή έχει εξαγάγει τα εν λόγω ΑΗΗΕ για επεξεργασία μπορεί να τα υπολογίσει για την επίτευξη των ελάχιστων στόχων ανάκτησης που αναφέρονται στο άρθρο 11 παράγραφος 1 της οδηγίας 2012/19/ΕΕ.
            
            
               7.   Τα κράτη μέλη μπορούν να χρησιμοποιούν θεμελιωμένες εκτιμήσεις, όπως αναφέρεται στο άρθρο 16 παράγραφος 4 της οδηγίας 2012/19/ΕΕ, για τον υπολογισμό του μέσου ποσοστού των ανακυκλωμένων και ανακτημένων υλικών που προέρχονται από ΑΗΗΕ και από κατασκευαστικά στοιχεία ΑΗΗΕ.
            
         
         
            Άρθρο 2
            Μορφότυπος για την υποβολή των στοιχείων που αναφέρεται στο άρθρο 16 παράγραφος 6 της οδηγίας 2012/19
               /ΕΕ και έκθεση ποιοτικού ελέγχου
            
            
               1.   Τα κράτη μέλη υποβάλλουν στοιχεία σχετικά με τις ποσότητες ηλεκτρικού και ηλεκτρονικού εξοπλισμού (ΗΗΕ) που διατίθεται στις αγορές τους, τις ποσότητες ΑΗΗΕ που συλλέγονται μέσω όλων των οδών, το ποσοστό συλλογής που έχει επιτευχθεί και, κατά περίπτωση, την ποσότητα των παραγόμενων ΑΗΗΕ, χρησιμοποιώντας τον μορφότυπο που καθορίζεται στον πίνακα 1 του παραρτήματος II.
               Τα εν λόγω στοιχεία υποβάλλονται ανά κατηγορία ΗΗΕ που ορίζεται στο παράρτημα III της οδηγίας 2012/19/ΕΕ. Για την κατηγορία 4 «μεγάλου μεγέθους εξοπλισμός», τα στοιχεία υποβάλλονται σε δύο υποκατηγορίες, δηλαδή «4α: Μεγάλου μεγέθους εξοπλισμός εξαιρουμένων των φωτοβολταϊκών πλαισίων» και «4β: Φωτοβολταϊκά πλαίσια».
            
            
               2.   Τα κράτη μέλη δηλώνουν τις ποσότητες των ΑΗΗΕ που προετοιμάστηκαν για επαναχρησιμοποίηση, ανακυκλώθηκαν και ανακτήθηκαν, το συνολικό ποσοστό που επιτεύχθηκε για την προετοιμασία για επαναχρησιμοποίηση και την ανακύκλωση, το ποσοστό ανάκτησης που επιτεύχθηκε και τις ποσότητες ΑΗΗΕ που υποβλήθηκαν σε επεξεργασία στο κράτος μέλος και, κατά περίπτωση, σε άλλο κράτος μέλος ή εκτός της Ένωσης, χρησιμοποιώντας τον μορφότυπο που καθορίζεται στον πίνακα 2 του παραρτήματος II.
               Τα εν λόγω στοιχεία υποβάλλονται ανά κατηγορία ΗΗΕ που ορίζεται στο παράρτημα III της οδηγίας 2012/19/ΕΕ. Για την κατηγορία 4 «μεγάλου μεγέθους εξοπλισμός», τα στοιχεία υποβάλλονται σε δύο υποκατηγορίες, δηλαδή «4α: Μεγάλου μεγέθους εξοπλισμός εξαιρουμένων των φωτοβολταϊκών πλαισίων» και «4β: Φωτοβολταϊκά πλαίσια».
            
            
               3.   Τα κράτη μέλη υποβάλλουν τα στοιχεία που αναφέρονται στις παραγράφους 1 και 2 σε ηλεκτρονική μορφή, μέσω ενός υποδείγματος ανταλλαγής που καθορίζει η Επιτροπή.
            
            
               4.   Τα κράτη μέλη υποβάλλουν τα στοιχεία σχετικά με το βάρος του ΗΗΕ που διατέθηκε στην αγορά όπως υπολογίζεται σύμφωνα με το άρθρο 3 του εκτελεστικού κανονισμού (ΕΕ) 2017/699.
            
            
               5.   Τα κράτη μέλη υποβάλλουν τα στοιχεία σχετικά με το βάρος των ΑΗΗΕ που παράγονται το οποίο υπολογίζεται σύμφωνα με το άρθρο 4 του εκτελεστικού κανονισμού (ΕΕ) 2017/699.
            
            
               6.   Τα κράτη μέλη δηλώνουν το ποσοστό συλλογής που έχει επιτευχθεί κατά τη διάρκεια ενός έτους αναφοράς όπως υπολογίζεται με βάση το μέσο βάρος του ΗΗΕ που διατέθηκε στις αγορές τους κατά την προηγούμενη τριετία.
               Αν ένα κράτος μέλος υπολογίζει το ποσοστό συλλογής με βάση την ποσότητα των ΑΗΗΕ που παράγονται στην επικράτειά του, υποβάλλει στοιχεία σχετικά με το βάρος των παραγόμενων ΑΗΗΕ και στοιχεία σχετικά με το ποσοστό συλλογής ΑΗΗΕ με βάση τα παραγόμενα ΑΗΗΕ.
               Αν ένα κράτος μέλος υπολογίζει το ποσοστό συλλογής με βάση το μέσο βάρος του ΗΗΕ που διατέθηκε στην αγορά κατά την προηγούμενη τριετία, μπορεί, προαιρετικά, να υποβάλει στοιχεία σχετικά με το βάρος των παραγόμενων ΑΗΗΕ και στοιχεία σχετικά με το ποσοστό συλλογής ΑΗΗΕ με βάση τα παραγόμενα ΑΗΗΕ.
            
            
               7.   Τα κράτη μέλη υποβάλλουν έκθεση ποιοτικού ελέγχου χρησιμοποιώντας τον μορφότυπο που καθορίζεται στο παράρτημα III της παρούσας απόφασης.
               Αν τα κράτη μέλη χρησιμοποιούν θεμελιωμένες εκτιμήσεις για την υποβολή στοιχείων σχετικά με τις ποσότητες και τις κατηγορίες των ΑΗΗΕ που συλλέγονται μέσω όλων των οδών, σχετικά με τα ΑΗΗΕ που έχουν υποβληθεί σε επεξεργασία εντός του κράτους μέλους ή για το μέσο ποσοστό των ανακυκλωμένων και ανακτημένων υλικών που προέρχονται από ΑΗΗΕ και από κατασκευαστικά στοιχεία ΑΗΗΕ, περιγράφουν τη μεθοδολογία που χρησιμοποιείται για τις εν λόγω εκτιμήσεις στην έκθεση ποιοτικού ελέγχου.
            
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 17 Δεκεμβρίου 2019.
            
               
                  Για την Επιτροπή
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 197 της 24.7.2012, σ. 38.
         
            (2)  Οδηγία (ΕΕ) 2018/849 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την τροποποίηση των οδηγιών 2000/53/ΕΚ για τα οχήματα στο τέλος του κύκλου ζωής τους, 2006/66/ΕΚ σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, και 2012/19/ΕΕ σχετικά με τα απόβλητα ηλεκτρικού και ηλεκτρονικού εξοπλισμού (ΕΕ L 150 της 14.6.2018, σ. 93).
         
            (3)  Εκτελεστικός κανονισμός (ΕΕ) 2017/699 της Επιτροπής, της 18ης Απριλίου 2017, για τη θέσπιση κοινής μεθοδολογίας για τον υπολογισμό του βάρους του ηλεκτρικού και ηλεκτρονικού εξοπλισμού (ΗΗΕ) που διατίθεται στην αγορά κάθε κράτους μέλους και κοινής μεθοδολογίας για τον υπολογισμό της ποσότητας των αποβλήτων ηλεκτρικού και ηλεκτρονικού εξοπλισμού (ΑΗΗΕ) που παράγονται, κατά βάρος, σε κάθε κράτος μέλος (ΕΕ L 103 της 19.4.2017, σ. 17).
         
            (4)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).
      
      
         
            ΠΑΡΑΡΤΗΜΑ I
            
               ΤΑ ΣΗΜΕΙΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 2 ΚΑΤΑ ΤΑ ΟΠΟΙΑ ΤΑ ΑΠΟΒΛΗΤΑ ΥΛΙΚΑ ΑΠΟ ΑΗΗΕ ΕΙΣΕΡΧΟΝΤΑΙ ΣΕ ΔΙΕΡΓΑΣΙΑ ΑΝΑΚΥΚΛΩΣΗΣ
            
            
                        Υλικό
                     
                     
                        Είσοδος σε διεργασία ανακύκλωσης
                     
                  
                        Γυαλί
                     
                     
                        Γυαλί που έχει υποστεί διαλογή και δεν υποβάλλεται σε περαιτέρω επεξεργασία πριν από την είσοδό του σε κλίβανο υαλουργίας ή την παραγωγή μέσων διήθησης, λειαντικών υλικών, μονωτικών υλικών με βάση το γυαλί και κατασκευαστικών υλικών.
                     
                  
                        Μέταλλα
                     
                     
                        Μέταλλο που έχει υποστεί διαλογή και δεν υποβάλλεται σε περαιτέρω επεξεργασία πριν από την είσοδό του σε χυτήριο ή κάμινο.
                     
                  
                        Πλαστικά
                     
                     
                        Πλαστικά διαχωρισμένα κατά πολυμερή που δεν υπόκεινται σε περαιτέρω επεξεργασία πριν από την είσοδό τους σε διεργασία μορφοποίησης σε κόκκους, εξώθηση ή έγχυση σε καλούπι.
                        Πλαστικές φολίδες που δεν υποβάλλονται σε περαιτέρω επεξεργασία πριν από τη χρήση τους σε τελικό προϊόν.
                     
                  
                        Ξύλο
                     
                     
                        Ξύλο που έχει υποστεί διαλογή και δεν υπόκειται σε περαιτέρω επεξεργασία πριν από τη χρήση του στην παραγωγή μοριοσανίδων.
                        Ξύλο που έχει υποστεί διαλογή και εισέρχεται σε εργασία λιπασματοποίησης.
                     
                  
                        Υφαντικές ύλες
                     
                     
                        Υφαντικές ύλες που έχουν υποστεί διαλογή και δεν υποβάλλονται σε περαιτέρω επεξεργασία πριν από τη χρήση τους για την παραγωγή κλωστοϋφαντουργικών ινών, ρακών ή κοκκίων.
                     
                  
                        Κατασκευαστικά στοιχεία ΑΗΗΕ που αποτελούνται από πολλαπλά υλικά
                     
                     
                        Μέταλλα, πλαστικό, γυαλί, ξύλο, υφαντικές ύλες και άλλα υλικά τα οποία προκύπτουν από την επεξεργασία κατασκευαστικών στοιχείων ΑΗΗΕ (π.χ. υλικά από την επεξεργασία πλακετών τυπωμένων κυκλωμάτων) τα οποία υπόκεινται σε ανακύκλωση.
                     
                  
      
      
         
            ΠΑΡΑΡΤΗΜΑ II
            
               ΜΟΡΦΟΤΥΠΟΣ ΓΙΑ ΤΗΝ ΥΠΟΒΟΛΗ ΣΤΟΙΧΕΙΩΝ ΓΙΑ ΤΟΥΣ ΣΚΟΠΟΥΣ ΤΗΣ ΟΔΗΓΙΑΣ 2012/19/ΕΕ ΣΧΕΤΙΚΑ ΜΕ ΤΑ ΑΗΗΕ
            
            
               Πίνακας 1
            
            
               Ηλεκτρικός και ηλεκτρονικός εξοπλισμός (ΗΗΕ) που διατέθηκε στην αγορά, απόβλητα ηλεκτρικού και ηλεκτρονικού εξοπλισμού (ΑΗΗΕ) που έχουν παραχθεί και συλλεχθεί και ποσοστό συλλογής ΑΗΗΕ
            
            
                         
                     
                     
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        Κατηγορία προϊόντος
                     
                     
                        ΗΗΕ που διατέθηκε στην αγορά
                     
                     
                        ΑΗΗΕ που έχουν παραχθεί
                     
                     
                        ΑΗΗΕ που έχουν συλλεχθεί από ιδιωτικά νοικοκυριά
                     
                     
                        ΑΗΗΕ που έχουν συλλεχθεί από άλλους χρήστες εκτός των ιδιωτικών νοικοκυριών
                     
                     
                        Σύνολο ΑΗΗΕ που έχουν συλλεχθεί
                     
                     
                        Ποσοστό συλλογής ΑΗΗΕ (%)
                     
                  
                        Μεθοδολογία
                     
                  
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                     
                        Α. με βάση όσα διατέθηκαν στην αγορά (%)
                     
                     
                        Β. με βάση τα ΑΗΗΕ που έχουν παραχθεί (%)
                     
                  
                        
                                    1.
                                 
                                 
                                    Εξοπλισμός ανταλλαγής θερμότητας
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    2.
                                 
                                 
                                    Οθόνες και εξοπλισμός που περιέχει οθόνες με επιφάνεια μεγαλύτερη των 100 cm2
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    3.
                                 
                                 
                                    Λαμπτήρες
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4.
                                 
                                 
                                    Μεγάλου μεγέθους εξοπλισμός (1)
                                    
                                    (οποιασδήποτε εξωτερικής διάστασης άνω των 50 cm)
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4α.
                                 
                                 
                                    Μεγάλου μεγέθους εξοπλισμός εξαιρουμένων των φωτοβολταϊκών πλαισίων (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4β.
                                 
                                 
                                    Φωτοβολταϊκά πλαίσια (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    5.
                                 
                                 
                                    Μικρού μεγέθους εξοπλισμός
                                    (εξωτερικής διάστασης κάτω των 50 cm)
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    6.
                                 
                                 
                                    Μικρού μεγέθους εξοπλισμός ΤΠ και τηλεπικοινωνιών
                                    (εξωτερικής διάστασης κάτω των 50 cm)
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Σύνολο
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Σημειώσεις:
                        
                        
                                    —
                                 
                                 
                                    Η υποβολή των σχετικών στοιχείων για τα κελιά με ανοιχτό γκρι χρώμα είναι προαιρετική.
                                 
                              
                                    —
                                 
                                 
                                    Η υποβολή των σχετικών στοιχείων για τα κελιά με σκούρο γκρι χρώμα μπορεί να είναι είτε υποχρεωτική είτε προαιρετική, σύμφωνα με το άρθρο 2 παράγραφος 6 της εκτελεστικής απόφασης (ΕΕ) 2019/2019/… της Επιτροπής, της 17ης Δεκεμβρίου 2019, για τη θέσπιση κανόνων με σκοπό τον υπολογισμό, την επαλήθευση και την υποβολή στοιχείων και για την καθιέρωση μορφοτύπων στοιχείων για τους σκοπούς της οδηγίας 2012/19/ΕΕ του Ευρωπαϊκού Κοινοβουλίου και του Συμβουλίου σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ) (ΕΕ L 330 της 20.12.2019, σ. XX).
                                 
                              
                                    —
                                 
                                 
                                    Τα κράτη μέλη πρέπει να κάνουν διάκριση μεταξύ των πραγματικών μηδενικών τιμών (0 τόνοι) και των μη διαθέσιμων τιμών/άγνωστων ποσοτήτων. Συμπληρώνουν «0» για να δηλώσουν μηδέν τόνους και «Μ» στις περιπτώσεις που δεν υπάρχουν διαθέσιμα στοιχεία.
                                 
                              
                  
               
            
               Πίνακας 2
            
            
               Προετοιμασία για επαναχρησιμοποίηση, ανακύκλωση και ανάκτηση των ΑΗΗΕ, επεξεργασία ΑΗΗΕ σε κάθε κράτος μέλος και ΑΗΕΕ που εξάγονται και ποσοστά προετοιμασίας για επαναχρησιμοποίηση, ανακύκλωση και ανάκτηση
            
            
                         
                     
                     
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                     
                        7
                     
                     
                        8
                     
                     
                        9
                     
                  
                        Κατηγορία προϊόντος
                     
                     
                        Προετοιμασία για επαναχρησιμοποίηση
                     
                     
                        Ανακύκλωση
                     
                     
                        Προετοιμασία για επαναχρησιμοποίηση και ανακύκλωση
                     
                     
                        Ποσοστό προετοιμασίας για επαναχρησιμοποίηση και ανακύκλωση
                     
                     
                        Ανάκτηση
                     
                     
                        Ποσοστό ανάκτησης
                     
                     
                        ΑΗΗΕ που υποβάλλονται σε επεξεργασία στο κράτος μέλος
                     
                     
                        ΑΗΗΕ που υποβάλλονται σε επεξεργασία σε άλλο κράτος μέλος
                     
                     
                        ΑΗΗΕ που υποβάλλονται σε επεξεργασία εκτός της Ένωσης
                     
                  
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                     
                        %
                     
                     
                        Συνολικό βάρος (σε τόνους)
                     
                     
                        %
                     
                     
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                     
                        Συνολικό βάρος (σε τόνους)
                     
                  
                        
                                    1.
                                 
                                 
                                    Εξοπλισμός ανταλλαγής θερμότητας
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    2.
                                 
                                 
                                    Οθόνες και εξοπλισμός που περιέχει οθόνες με επιφάνεια μεγαλύτερη των 100 cm2
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    3.
                                 
                                 
                                    Λαμπτήρες
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4.
                                 
                                 
                                    Μεγάλου μεγέθους εξοπλισμός (2)
                                    
                                    (οποιασδήποτε εξωτερικής διάστασης άνω των 50 cm)
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4α.
                                 
                                 
                                    Μεγάλου μεγέθους εξοπλισμός εξαιρουμένων των φωτοβολταϊκών πλαισίων (2)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4β.
                                 
                                 
                                    Φωτοβολταϊκά πλαίσια (2)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    5.
                                 
                                 
                                    Μικρού μεγέθους εξοπλισμός
                                    (εξωτερικής διάστασης κάτω των 50 cm)
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    6.
                                 
                                 
                                    Μικρού μεγέθους εξοπλισμός ΤΠ και τηλεπικοινωνιών
                                    (εξωτερικής διάστασης κάτω των 50 cm)
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Σύνολο
                     
                     
                         
                     
                     
                         
                     
                     
                         
                     
                     
                        -
                     
                     
                         
                     
                     
                        -
                     
                     
                         
                     
                     
                         
                     
                     
                         
                     
                  
                         
                     
                  
                        
                           Σημειώσεις:
                        
                        Τα κράτη μέλη πρέπει να κάνουν διάκριση μεταξύ των πραγματικών μηδενικών τιμών (0 τόνοι) και των μη διαθέσιμων τιμών/άγνωστων ποσοτήτων. Συμπληρώνουν «0» για να δηλώσουν μηδέν τόνους και «Μ» στις περιπτώσεις που δεν υπάρχουν διαθέσιμα στοιχεία.
                     
                  
               (1)  Για τους σκοπούς της υποβολής στοιχείων η κατηγορία «4. Μεγάλου μεγέθους εξοπλισμός» υποδιαιρείται στην υποκατηγορία «4α: Μεγάλου μεγέθους εξοπλισμός εξαιρουμένων των φωτοβολταϊκών πλαισίων» και στην υποκατηγορία «4β: Φωτοβολταϊκά πλαίσια». Τα κράτη μέλη υποβάλλουν στοιχεία για τις υποκατηγορίες 4α και 4β και αφήνουν τη σειρά για την κατηγορία 4 κενή. Αν ένα κράτος μέλος δεν διαθέτει ειδικά στοιχεία για τις υποκατηγορίες 4α και 4β, συμπληρώνει μόνο τα κελιά της σειράς για την κατηγορία 4.
            
               (2)  Για τους σκοπούς της υποβολής στοιχείων η κατηγορία 4 μεγάλου μεγέθους εξοπλισμού υποδιαιρείται στις υποκατηγορίες «4α: Μεγάλου μεγέθους εξοπλισμός εξαιρουμένων των φωτοβολταϊκών πλαισίων» και στην υποκατηγορία «4β: Φωτοβολταϊκά πλαίσια». Τα κράτη μέλη υποβάλλουν στοιχεία για τις υποκατηγορίες 4α και 4β και αφήνουν τη σειρά για την κατηγορία 4 κενή. Αν ένα κράτος μέλος δεν διαθέτει ειδικά στοιχεία για τις υποκατηγορίες 4α και 4β, συμπληρώνει μόνο τα κελιά της σειράς για την κατηγορία 4.
         
      
      
         
            ΠΑΡΑΡΤΗΜΑ III
            
               ΜΟΡΦΟΤΥΠΟΣ ΓΙΑ ΤΗΝ ΕΚΘΕΣΗ ΠΟΙΟΤΙΚΟΥ ΕΛΕΓΧΟΥ Η ΟΠΟΙΑ ΣΥΝΟΔΕΥΕΙ ΤΑ ΣΤΟΙΧΕΙΑ ΠΟΥ ΑΝΑΦΕΡΟΝΤΑΙ ΣΤΟ ΠΑΡΑΡΤΗΜΑ II
            
            
               ΜΕΡΟΣ 1
            
            ΓΕΝΙΚΕΣ ΠΛΗΡΟΦΟΡΙΕΣ
            
               Κράτος μέλος
            
            
                        ...
                     
                  
               Τίτλος
            
            
                        Έκθεση ποιοτικού ελέγχου που συνοδεύει την υποβολή στοιχείων για τους σκοπούς της οδηγίας 2012/19/ΕΕ του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τα απόβλητα ηλεκτρικού και ηλεκτρονικού εξοπλισμού (ΕΕ L 197 της 24.7.2012, σ. 38).
                     
                  
               Φορέας που υποβάλλει τα στοιχεία και την έκθεση ποιοτικού ελέγχου
            
            
                        ...
                     
                  
               Στοιχεία αρμοδίου επικοινωνίας/στοιχεία επικοινωνίας
            
            
                        ...
                     
                  
               Έτος αναφοράς
            
            
                        ...
                     
                  
               Ημερομηνία παράδοσης/έκδοση της έκθεσης ποιοτικού ελέγχου
            
            
                        ...
                     
                  
               Αίτημα εμπιστευτικής μεταχείρισης
            
            
                        Η παρούσα έκθεση ποιοτικού ελέγχου θα είναι διαθέσιμη
                        
                                    —
                                 
                                 
                                    στο κοινό (μέσω του ιστοτόπου της Επιτροπής):
                                    ☐ Ναι/☐ Ναι, εκτός από το/τα τμήμα/-τα: ...
                                    ☐ Όχι
                                    Αν η απάντηση είναι όχι, δώστε σαφείς πληροφορίες σχετικά με τα τμήματα που θα πρέπει να είναι εμπιστευτικά και σχετικά με τους λόγους για την εμπιστευτικότητα αυτή: ...
                                 
                              
                                    —
                                 
                                 
                                    στα μέλη της επιτροπής για την προσαρμογή στην τεχνική πρόοδο (TAC) και στην ομάδα εμπειρογνωμόνων για τα απόβλητα ηλεκτρικού και ηλεκτρονικού εξοπλισμού (ΑΗΗΕ):
                                    ☐ Ναι/☐ Ναι, εκτός από το/τα τμήμα/-τα: ...
                                    ☐ Όχι,
                                    Αν η απάντηση είναι όχι, δώστε σαφείς πληροφορίες σχετικά με τα τμήματα που θα πρέπει να είναι εμπιστευτικά και σχετικά με τους λόγους για την εμπιστευτικότητα αυτή: ...
                                 
                              
                  
               ΜΕΡΟΣ 2
            
            ΠΗΓΕΣ ΣΤΟΙΧΕΙΩΝ, ΔΙΑΔΙΚΑΣΙΑ ΕΠΙΚΥΡΩΣΗΣ ΤΩΝ ΣΤΟΙΧΕΙΩΝ ΚΑΙ ΚΑΛΥΨΗ
            Α.   Μεθοδολογίες που εφαρμόστηκαν και πηγές στοιχείων
            
            A.1:   Μεθοδολογία για τον υπολογισμό της ποσότητας ΗΗΕ που διατέθηκε στην αγορά
            
            
                        Αναφέρετε τη μεθοδολογία που χρησιμοποιήθηκε για τον υπολογισμό της ποσότητας του ΗΗΕ που διατέθηκε στην αγορά σύμφωνα με τον εκτελεστικό κανονισμό (ΕΕ) 2017/699 της Επιτροπής, της 18ης Απριλίου 2017, για τη θέσπιση κοινής μεθοδολογίας για τον υπολογισμό του βάρους του ηλεκτρικού και ηλεκτρονικού εξοπλισμού (ΗΗΕ) που διατέθηκε στην αγορά κάθε κράτους μέλους και κοινής μεθοδολογίας για τον υπολογισμό της ποσότητας των αποβλήτων ηλεκτρικού και ηλεκτρονικού εξοπλισμού (ΑΗΗΕ) που παράγονται, κατά βάρος, σε κάθε κράτος μέλος (ΕΕ L 103 της 19.4.2017, σ. 17).
                        ...
                     
                  A.2:   Μεθοδολογία για τον υπολογισμό του ποσοστού συλλογής ΑΗΗΕ
            
            Αναφέρετε τη μεθοδολογία που εφαρμόστηκε για τον υπολογισμό του ποσοστού συλλογής ΑΗΗΕ
            Αν η μεθοδολογία που εφαρμόζεται βασίζεται στο μέσο βάρος του ΗΗΕ που διατέθηκε στην αγορά κατά την τελευταία τριετία, δώστε στοιχεία σχετικά με την ποσότητα του ΗΗΕ που διατέθηκε στην αγορά κατά τα τρία έτη που προηγούνται του έτους αναφοράς:
            
                         
                     
                     
                        Συνολικό βάρος (σε τόνους) του ΗΗΕ που διατέθηκε στην αγορά ενός κράτους μέλους
                     
                  
                        Έτος (ένα έτος πριν από το έτος αναφοράς)
                     
                     
                         
                     
                  
                        Έτος (δύο έτη πριν από το έτος αναφοράς)
                     
                     
                         
                     
                  
                        Έτος (τρία έτη πριν από το έτος αναφοράς)
                     
                     
                         
                     
                  
                        Μέσο βάρος για τα τρία έτη =
                        (το σύνολο των γραμμών 1 + 2+3 διαιρεμένο διά του 3)
                     
                     
                         
                     
                  A.3:   Πηγή στοιχείων
            
            Περιγράψτε την πηγή των στοιχείων για τις διάφορες κατηγορίες που αναφέρονται πιο κάτω (π.χ. απογραφή/εθνικές στατιστικές/υποχρέωση υποβολής στοιχείων για επιχειρήσεις ή πιστοποιημένες επιχειρηματικές μονάδες/οργανισμούς/ενώσεις/έρευνες για τη σύνθεση των αποβλήτων/ειδικές εκτιμήσεις επιπτώσεων που μπορεί να έχει η εθνική νομοθεσία, και σχετικοί κανονισμοί).
            α)   ΗΗΕ που διατέθηκε στην αγορά (Πίνακας 1: στήλη 1)
            
                        Προσδιορίστε τις πηγές που χρησιμοποιήθηκαν για τη συλλογή των στοιχείων σχετικά με τον ΗΗΕ που διατέθηκε στην αγορά.
                        ...
                     
                  β)   ΑΗΗΕ που έχουν παραχθεί (Πίνακας 1: στήλη 2)
            
                        Αναφέρετε τα στοιχεία σχετικά με το βάρος των ΑΗΗΕ που έχουν παραχθεί όπως υπολογίστηκαν με το εργαλείο υπολογισμού ΑΗΗΕ και προσδιορίστε επικαιροποιήσεις στοιχείων του εργαλείου υπολογισμού ΑΗΗΕ, αν υπάρχουν.
                        Για τα κράτη μέλη που δηλώνουν το ποσοστό συλλογής ΑΗΗΕ υπολογιζόμενο με βάση τα ΑΗΗΕ που έχουν παραχθεί το στοιχείο αυτό είναι υποχρεωτικό. Για τα κράτη μέλη που δηλώνουν το ποσοστό συλλογής ΑΗΗΕ υπολογιζόμενο με βάση το μέσο βάρος του ΗΗΕ που διατέθηκε στην αγορά κατά την προηγούμενη τριετία, το στοιχείο αυτό είναι προαιρετικό.
                        ...
                     
                  γ)   ΑΗΗΕ που έχουν συλλεχθεί (Πίνακας 1: στήλες 3, 4, 5 και 6)
            
                        Προσδιορίστε τις πηγές που χρησιμοποιήθηκαν για τη συλλογή των στοιχείων σχετικά με τα ΑΗΗΕ που έχουν συλλεχθεί μέσω όλων των οδών. Λάβετε υπόψη ότι, σύμφωνα με το άρθρο 7 παράγραφος 2 της οδηγίας 2012/19/ΕΕ, η ποσότητα των ΑΗΗΕ που συλλέχθηκε είναι η ποσότητα ΑΗΗΕ που:
                        α) παραλήφθηκαν στις εγκαταστάσεις συλλογής και επεξεργασίας·
                        β) παραλήφθηκαν από τους διανομείς·
                        γ) συλλέχθηκαν χωριστά από παραγωγούς ή τρίτους που ενεργούν για λογαριασμό τους.
                        Δηλώστε συγκεκριμένα αν έχουν συγκροτηθεί συστήματα τα οποία να επιτρέπουν στους κατόχους και στους διανομείς να επιστρέφουν τα ΑΗΗΕ τουλάχιστον δωρεάν σύμφωνα με το άρθρο 5 της οδηγίας 2012/19/ΕΕ και δώστε πληροφορίες σχετικά με τα στοιχεία που ενδέχεται να λαμβάνετε από τα συστήματα αυτά.
                        ...
                     
                  δ)   Προετοιμασία για επαναχρησιμοποίηση, ανακύκλωση και ανάκτηση των ΑΗΗΕ (Πίνακας 2: στήλες 1, 2 και 5)
            
                        Λάβετε υπόψη ότι, σύμφωνα με το άρθρο 11 παράγραφος 2 της οδηγίας 2012/19/ΕΕ, πρέπει να χρησιμοποιείτε στοιχεία σχετικά με το βάρος των ΑΗΗΕ, των κατασκευαστικών τους στοιχείων και των υλικών ή των ουσιών που εισέρχονται (εισροές) σε εγκατάσταση προετοιμασίας για επαναχρησιμοποίηση ή ανακύκλωσης ή ανάκτησης, μετά την ενδεδειγμένη επεξεργασία, σύμφωνα με το άρθρο 8 παράγραφος 2 της οδηγίας 2012/19/ΕΕ.
                        Προσδιορίστε τις πηγές που χρησιμοποιήθηκαν για τα στοιχεία σχετικά με την προετοιμασία για επαναχρησιμοποίηση, την ανακύκλωση και την ανάκτηση ΑΗΗΕ σύμφωνα με το άρθρο 11 παράγραφος 4 της οδηγίας 2012/19/ΕΕ.
                        Διευκρινίστε μεταξύ των εισροών σε εγκατάσταση προετοιμασίας για επαναχρησιμοποίηση, σε εγκατάσταση ανακύκλωσης, σε εγκατάσταση αποτέφρωσης (ή διεργασίας τήξης) ή σε εγκατάσταση ανάκτησης (ενέργειας).
                        ...
                     
                  ε)   ΑΗΗΕ που έχουν υποβληθεί σε επεξεργασία (Πίνακας 2: στήλες 7, 8 και 9)
            
                        Προσδιορίστε τις πηγές που χρησιμοποιήθηκαν για τη συλλογή των στοιχείων σχετικά με τα ΑΗΗΕ που υποβάλλονται σε επεξεργασία στο κράτος μέλος και τα ΑΗΗΕ που υποβάλλονται σε επεξεργασία σε άλλο κράτος μέλος ή εκτός της Ένωσης.
                        Δώστε επίσης μια γενική περιγραφή των συστημάτων επεξεργασίας που είναι διαθέσιμα στο κράτος μέλος και προσδιορίστε αν οι απαιτήσεις επεξεργασίας ή οι ελάχιστες απαιτήσεις ποιότητας για την επεξεργασία των ΑΗΗΕ που συλλέγονται στο κράτος μέλος διαφέρουν από ή υπερβαίνουν εκείνες του παραρτήματος VII της οδηγίας 2012/19/ΕΕ. Στην περίπτωση αυτή, δώστε μια περιγραφή των εν λόγω απαιτήσεων ή προτύπων.
                        ...
                     
                  Β.   Ποιότητα των πηγών των στοιχείων/Διαδικασία επικύρωσης των στοιχείων
            
            B.1:   Ποιότητα των πηγών των στοιχείων
            
            
                        Περιγράψτε την ποιότητα των διαφόρων πηγών που χρησιμοποιήθηκαν (συμπεριλαμβανομένων των προκλήσεων όσον αφορά την ποιότητα των στοιχείων και του τρόπου με τον οποίο σκοπεύετε να βελτιώσετε την ποιότητα στο μέλλον).
                        ...
                     
                  B.2:   Ποιότητα των εκτιμήσεων σχετικά με τον ΗΗΕ που διατέθηκε στην αγορά στις διάφορες κατηγορίες
            
            
                        Σε περίπτωση που, πριν συλλεχθούν από τα κράτη μέλη, συλλέγονται στοιχεία από φορείς για κατηγορίες άλλες από εκείνες που καθορίζονται στην οδηγία 2012/19/ΕΕ ή για υποκατηγορίες, διευκρινίστε ποιες κατηγορίες ή υποκατηγορίες εφαρμόζονται και τον τρόπο με τον οποίο τα στοιχεία από τις κατηγορίες αυτές μετατρέπονται σε στοιχεία για τις κατηγορίες ΗΗΕ της οδηγίας 2012/19/ΕΕ
                     
                  B.3:   Παρακολούθηση της επίτευξης των στόχων
            
            
                        Περιγράψτε τα εθνικά μέτρα που αποσκοπούν στην προώθηση της επίτευξης των στόχων συλλογής, προετοιμασίας για επαναχρησιμοποίηση, ανακύκλωσης και ανάκτησης.
                        Δώστε επίσης πληροφορίες σχετικά με τα μέτρα που έχουν ληφθεί για την ενημέρωση των χρηστών ΗΗΕ και την ενθάρρυνση της συμμετοχής τους στη διαχείριση των ΑΗΗΕ, σύμφωνα με το άρθρο 14 της οδηγίας 2012/19/ΕΕ.
                        Αν υποβάλλονται στοιχεία σχετικά με ποσότητες ΑΗΗΕ που «υποβλήθηκαν σε επεξεργασία σε άλλα κράτη μέλη» ή «υποβλήθηκαν σε επεξεργασία εκτός της ΕΕ», διευκρινίστε:
                        
                                    —
                                 
                                 
                                    αν οι εξαγωγές αυτές λαμβάνονται υπόψη στον υπολογισμό των ποσοστών ανάκτησης και των ποσοστών προετοιμασίας για επαναχρησιμοποίηση και ανακύκλωσης·
                                 
                              
                                    —
                                 
                                 
                                    με ποιον τρόπο προκύπτουν τα ποσοστά ανάκτησης και τα ποσοστά προετοιμασίας για επαναχρησιμοποίηση και ανακύκλωσης για τα εν λόγω εξαχθέντα ποσά.
                                 
                              Σε περίπτωση απαίτησης για υποβολή συμπληρωματικής απόδειξης, εκτός εκείνων που προβλέπονται από το άρθρο 10 παράγραφος 2 της οδηγίας 2012/19/ΕΕ για την έγκριση της εξαγωγής από τις αρμόδιες αρχές, περιγράψτε τη συμπληρωματική απόδειξη που απαιτείται.
                        ...
                     
                  B.4:   Ευθυγράμμιση και συνοχή των στοιχείων
            
            
                        Περιγράψτε τα μέτρα που έχουν ληφθεί για την αποφυγή της διπλής μέτρησης των εισαγόμενων ΑΗΗΕ, τα οποία δεν συνυπολογίζονται για την επίτευξη των στόχων και δεν δηλώνεται ότι υποβάλλονται σε επεξεργασία, προετοιμασία για επαναχρησιμοποίηση, ανακύκλωση και ανάκτηση στο κράτος μέλος εισαγωγής.
                        Περιγράψτε τυχόν διορθώσεις που πρέπει να ληφθούν υπόψη για τις εισαγωγές και τις εξαγωγές, π.χ. για να ληφθούν υπόψη οι ιδιωτικές εισαγωγές και εξαγωγές ή οι παραπλανητικές δηλώσεις (μεταχειρισμένος ΗΗΕ αντί ΑΗΗΕ) ή άλλες.
                        ...
                     
                  B.5:   Διαδικασία επικύρωσης στοιχείων
            
            
                        Περιγράψτε τη διαδικασία που χρησιμοποιήθηκε για τον έλεγχο της εγκυρότητας των στοιχείων.
                        Δώστε επίσης λεπτομέρειες σχετικά με τα συστήματα επιθεώρησης και παρακολούθησης που εφαρμόζονται στο κράτος μέλος για την επαλήθευση της εφαρμογής της οδηγίας 2012/19/ΕΕ.
                        ...
                     
                  Γ.   Πληρότητα/Κάλυψη
            
            
                        Γ.1: Οι πηγές των στοιχείων που εξετάστηκαν προηγουμένως καλύπτουν το σύνολο του τομέα;
                        ☐ Ναι/☐ Όχι
                     
                  
               
            
                        Γ.2: Χρησιμοποιούνται θεμελιωμένες εκτιμήσεις σχετικά με τον ΗΗΕ που διατέθηκε στην αγορά σύμφωνα με τον εκτελεστικό κανονισμό 2017/699;
                        ☐ Ναι/☐ Όχι
                     
                  
               
            
                        Γ.3: Χρησιμοποιούνται θεμελιωμένες εκτιμήσεις όσον αφορά τα συλλεχθέντα και τα υποβληθέντα σε επεξεργασία ΑΗΗΕ τα οποία λαμβάνονται υπόψη για την υποβολή των στοιχείων σχετικά με την επίτευξη των αντίστοιχων στόχων;
                        ☐ Ναι/☐ Όχι
                        Αν ναι, περιγράψτε τη μεθοδολογία για τον υπολογισμό των εκτιμήσεων αυτών και υποβάλετε τα σχετικά δικαιολογητικά για τις εκτιμήσεις αυτές.
                        ...
                     
                  
               
            
                        Γ.4: Χρησιμοποιούνται θεμελιωμένες εκτιμήσεις όσον αφορά το μέσο ποσοστό των ανακυκλωμένων και ανακτημένων υλικών που προέρχονται από ΑΗΗΕ και των κατασκευαστικών στοιχείων ΑΗΗΕ που λαμβάνονται υπόψη για την υποβολή στοιχείων σχετικά με την επίτευξη των αντίστοιχων στόχων;
                        ☐ Ναι/☐ Όχι
                        Αν ναι, περιγράψτε τη μεθοδολογία για τον υπολογισμό των εκτιμήσεων αυτών και υποβάλετε τα σχετικά δικαιολογητικά για τις εκτιμήσεις αυτές.
                        ...
                     
                  
               
            
                        Γ.5: Ποιο ποσοστό (%) των συλλεγόμενων και υποβαλλόμενων σε επεξεργασία ΑΗΗΕ καλύπτεται ή εκτιμάται ότι καλύπτεται από το σύστημα υποβολής στοιχείων;
                        ...
                     
                  Δ.   Λοιπά
            
            Δ.1:   Μη διαθέσιμα στοιχεία
            
            
                        Αν στοιχεία τα οποία είναι υποχρεωτικό να συμπληρωθούν δεν είναι διαθέσιμα, περιγράψτε τους λόγους για τις ελλείψεις αυτές και δώστε πληροφορίες σχετικά με τα μέτρα που έχουν ληφθεί για την αντιμετώπιση αυτής της κατάστασης.
                        ...
                     
                  Δ.2:   Έλεγχος ευλογοφάνειας
            
            Αναφέρατε αν συντρέχει οποιαδήποτε από τις ακόλουθες περιπτώσεις:
            
                        
                                    1.
                                 
                                 
                                    Η ποσότητα του ΗΗΕ που διατέθηκε στην αγορά είναι μικρότερη των 10 kg ανά κάτοικο ετησίως.
                                 
                              
                     
                        ☐ Ναι/☐ Όχι
                     
                  
                        
                                    2.
                                 
                                 
                                    Η ποσότητα των συλλεγόμενων ΑΗΗΕ υπερβαίνει την ποσότητα του ΗΗΕ που διατέθηκε στην αγορά.
                                 
                              
                     
                        ☐ Ναι/☐ Όχι
                     
                  
                        
                                    3.
                                 
                                 
                                    Το ποσοστό συλλογής ΑΗΗΕ υπερβαίνει το 75 % του ΗΗΕ που διατέθηκε στην αγορά ή υπερβαίνει το 100 % των παραγόμενων ΑΗΗΕ;
                                 
                              
                     
                        ☐ Ναι/☐ Όχι
                     
                  
                        
                                    4.
                                 
                                 
                                    Η ποσότητα των ΑΗΗΕ που υποβάλλονται σε επεξεργασία υπερβαίνει την ποσότητα των ΑΗΗΕ που συλλέγεται.
                                 
                              
                     
                        ☐ Ναι/☐ Όχι
                     
                  
                        
                                    5.
                                 
                                 
                                    Η ποσότητα των ΑΗΗΕ που ανακυκλώνονται (συμπεριλαμβανομένης της προετοιμασίας για επαναχρησιμοποίηση) είναι μεγαλύτερη από την ποσότητα της ανάκτησης ΑΗΗΕ (συμπεριλαμβανομένης της προετοιμασίας για επαναχρησιμοποίηση).
                                 
                              
                     
                        ☐ Ναι/☐ Όχι
                     
                  
                        
                                    6.
                                 
                                 
                                    Το ποσοστό ανακύκλωσης (συμπεριλαμβανομένης της προετοιμασίας για επαναχρησιμοποίηση) υπερβαίνει το 95 %.
                                 
                              
                     
                        ☐ Ναι/☐ Όχι
                     
                  
                        
                                    7.
                                 
                                 
                                    Το ποσοστό ανάκτησης (συμπεριλαμβανομένης της προετοιμασίας για επαναχρησιμοποίηση) υπερβαίνει το 99 %.
                                 
                              
                     
                        ☐ Ναι/☐ Όχι
                     
                  
                        
                                    8.
                                 
                                 
                                    Διακοπή της χρονολογικής σειράς (σημαντικές μεταβολές των αναφερόμενων ποσών με την πάροδο του χρόνου)
                                 
                              
                     
                        ☐ Ναι/☐ Όχι
                     
                  
                        
                           Εάν η απάντηση για μία ή περισσότερες από τις ερωτήσεις είναι ναι, δώστε συμπληρωματικές πληροφορίες για τη συγκεκριμένη περίπτωση και τη σχετική αιτιολόγηση.
                        
                        ...
                     
                  Ε.   Διαφορές από τα στοιχεία που υποβλήθηκαν τα προηγούμενα έτη
            
            
                        Δώστε οποιαδήποτε άλλη σχετική πηγή πληροφοριών, συμπεριλαμβανομένων εκθέσεων για την αντιμετώπιση πτυχών της ποιότητας των στοιχείων, της κάλυψης ή άλλων πτυχών της εφαρμογής, όπως εκθέσεις από οργανώσεις ευθύνης του παραγωγού σχετικά με τα επιτεύγματα όσον αφορά τη συλλογή, την επεξεργασία και την ανακύκλωση των ΑΗΗΕ, εκθέσεις σχετικά με τις βέλτιστες πρακτικές όσον αφορά τη συλλογή και την επεξεργασία ΑΗΗΕ, εκθέσεις σχετικά με τις εισαγωγές και τις εξαγωγές ΑΗΗΕ και κάθε άλλη πηγή στοιχείων και πληροφοριών σχετικά με τα ΑΗΗΕ.
                        ...
                     
                  ΣΤ.   Κύριοι εθνικοί ιστότοποι, έγγραφα αναφοράς και δημοσιεύσεις
            
            
                        Περιγράψτε και αιτιολογήστε τυχόν σημαντικές μεθοδολογικές αλλαγές στην προσέγγιση συλλογής ή επικύρωσης στοιχείων ή στις μεθοδολογίες που εφαρμόστηκαν για τον υπολογισμό των ποσοστών συλλογής και ανάκτησης των ΑΗΗΕ για το τρέχον έτος αναφοράς σε σχέση με τις προσεγγίσεις και τις μεθοδολογίες που εφαρμόστηκαν κατά τα προηγούμενα έτη αναφοράς.
                        ...